110 
Massen, og man kan derfor finde dem i t'orskjellige Udviklingstrin 
i samme Celle. Man tinder Celler, hvor denne Kugledannelse 
netop begynder, andre, hvor der mellem Kugler, som have 
tykke, dobbelt konturerede Membraner, findes unge, hvis Pe- 
riferi netop antydes ved en kredsrund fin Linie , og mellem 
alle disse ligger der endnu grumset Protoplasma; endelig 
finder Celler, der ere helt fyldte af en Kuglemasse. Oftest 
samler Indholdet i de ældre Celler sig uregelmæssigt op til 
en eller anden Side af Cellen, og meget ofte er dette Til- 
fældet, uden at nogen Kugledannelse har fundet Sted. 
At vi her have med en snyltende Svamp at bestille, 
derom nærer jeg ingen Tvivl; men hvor den skal føres hen, 
maa man først ved fortsatte Undersøgelser se at faa, om 
muligt, oplyst. Jeg er meget tilbøjelig til at tro, at den er 
en Myxomycet af en lignende Natur, som den Woronin har 
paavist i sygeligt opsvulmede Kaalrødder, men som han endnu 
intet Navn har givet, og med Undersøgelsen af hvilken han 
heller ikke er færdig endnu. Plasmodiet lever i Røddernes 
Celler og omdanner sig til sidst til Sporer. Rødderne blive 
til sidst til en blød, brunlig, raadnende Masse, der hovedsagelig 
bestaar af Sporer. Et saadant Endeligt have Hippophaë^ 
Rodknoldene i alt Fald ikke, saa vidt jeg har set; de ere 
altid faste, næsten træede, og i hele deres Periferi dækkede 
af et Korklag. 
Jeg skal endnu tilføje, at Hr. Alfred Jørgensen har 
fundet lignende Rodudvæxter hos Elæagnus, og at de ifjor 
ligeledes fandtes paa Shepherdia, da Stenhøjen i den gamle 
botaniske Have ryddedes ; de vare hos denne sidste usædvanlig 
store og smukt udviklede. De findes saaledes hos alle Elæ- 
agnéfamiliens Slægter. 
(Disse sinaa, spredte Bidrag til Planternes Morfologi og Biologi er det 
min Agt at fortsætte i fölgende Hefter af Tidsskriftet.) 
